Comapedrosa jõgi

pisi 
Comapedrosa jõgi (katalaani Riu de Comapedrosa; oktoobrini 2010 Coma Pedrosa jõgi, katalaani Riu de Coma Pedrosa) on Ebro jõgikonda kuuluv jõgi Andorras La Massana vallas Arinsali lähedal, Estany Negre jõe jätk. Jõgi voolab itta, kuni ühineb 1750 m kõrgusel Aiguës Junteses ('liidetud veed') Pla de l'Estany jõega, moodustades Pollósi jõe, mis Arinsalis ühineb Comallemple jõega Arinsali jõeks.

Comapedrosa jõge toidavad veel Canals de l'Alt ning Jubanya allikas ja Font del Fenoll. Ka järvest Estany de les Truites (2263 m merepinnast) viib väike lisajõgi vett Comapedrosa jõkke.
pisi|Kärestik
Matkarada GR-11, mis ühendab Arinsali keskust Comapedrosa mäemassiivi ja Hispaania piiriga, kulgeb jõega enam-vähem kaasa. Selle raja ääres kiviviske kaugusel Cabanast kagus on järve Estany de les Truites ääres Comapedrosa mägionn (Refugi de Comapedrosa).

Kategooria:Andorra geograafia
Kategooria:Jõed